
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



P.l. 387/18.07.2002

Domnului deputat

Neagu Ion

Preşedintele Comisiei juridice, de disciplină şi imunităţi

AVIZ

asupra proiectului de Lege privind prevenirea şi combaterea criminalităţii organizate

În conformitate cu prevederile art.89 şi 107 din Regulamentul Camerei Deputaţilor, Biroul permanent a trimis, cu adresa nr.387 din 3 septembrie 2002, Comisiei pentru drepturile omului, culte şi problemele minorităţilor naţionale, spre dezbatere şi avizare în procedură de urgenţă, proiectul de Lege privind prevenire şi combaterea criminalităţii organizate, înregistrat cu nr.25/504/03.09.2002.

Membrii comisiei au examinat proiectul de lege, potrivit prevederilor art.60 din Regulamentul Camerei Deputaţilor, în şedinţa din 10 septembrie 2002 şi au hotărât, cu unanimitate de voturi, să îi acorde aviz favorabil, cu următorul amendament admis:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
“Art.2…

b) infracţiune gravă este infracţiunea care face parte din una din următoarele categorii:

1. omor, omor calificat, omor deosebit de grav;

2. lipsire de libertate în mod ilegal;

3. sclavie;

4. şantaj;

5. infracţiuni contra patrimoniului care au produs consecinţe deosebit de grave;

6. infracţiuni privitoare la nerespectarea regimului armelor şi muniţiilor, materiale explozive, materiale nucleare sau a altor materii radioactive;

7. falsificare de monede sau de alte valori;

8. divulgarea secretului economic, concurenţa neloială nerespectarea dispoziţiilor privind operaţii de import sau export, deturnarea de fonduri, nerespectarea dispoziţiilor privind importul de deşeuri şi reziduuri;

9. proxenetismul;

10. jocul de noroc;

11. infracţiuni privind traficul de droguri sau/şi precursori ;

12. infracţiuni privind traficul de persoane şi infracţiuni în legătură cu traficul de  persoane;

13. traficul de migranţi;

14. spălarea banilor;

15. infracţiuni de corupţie, infracţiunile asimilate acestora, precum şi infracţiunile în legătură directă cu infracţiunile de corupţie;

16. contrabanda;

17. bancruta frauduloasă;

18. infracţiuni săvârşite prin intermediul sistemelor şi reţelelor informatice sau de comunicaţii;

19. traficul de ţesuturi şi/sau de organe umane;

20. orice altă infracţiune pentru care legea prevede pedeapsa închisorii al cărei minim special este de cel puţin 5 ani. ” 
Domnul deputat Mera Liviu Alexandru propune eliminarea punctelor 10 şi 20 din textul literei b) a articolului 2.

Amendamentul a fost adoptat cu unanimitate de voturi pentru punctul 10 şi cu majoritate de voturi pentru punctul 20.
Pentru rigoare juridică. 

PREŞEDINTE

Nicolae Păun

Consilier Onesia Babeş

_954962747.doc
[image: image1.png]






